Qui és Mundilfari?
En la mitologia nòrdica Mundilfœri, Mundilfari o Mundilfäri (nòrdic antic, possiblement "el que es mou d'acord amb temps determinats") és el pare de Sól, associada amb el Sol, i Máni, associada amb la Lluna. Mundilfari es troba referit en el poema de l'Edda poètica Vafþrúðnismál estrofa 23, i al capítol 11 del llibre de l'Edda prosaica, Gylfaginning.
"Mundilfœri es diu
el que fou el pare de la Lluna
i del Sol igualment;
el cel recorren
els dos cada dia
per marcar als homes el temps."
La llegenda narra que quan nasqueren els seus fills eren tan formosos que els anomenà Máni i Sól. Els déus s'enfadaren per aquest orgull i s'enportaren els dos nens, posant-los al cel per guiar els carros del Sol i la Lluna, que havien creat usant el foc de Muspellheimr. Els dos nens foren empaitats per un terrífic llop anomenat Skoll ("el traïdor"). Aquesta llegenda es narra al Gylfaginning.
El nom apareix de diferents formes, algunes d'elles significativament diverses per això s'han proposat diferents teories sobre el nom. John Lindow afirma que si el primer element, mundil- està relacionat amb mund, que significa "període," llavors el nom podria ser un kenning de la Lluna. Rudolf Simek també afirma el mateix significat.
El nom de Mundilfari s'ha donat a un satèl·lit de Saturn.
És el pare de Sól i Máni.